ราคาน้ำมัน WTI ดีดขึ้น 25 เซนต์เช้านี้ ขณะตลาดจับตาสต็อกน้ำมันดิบสหรัฐ
WTI ซึ่งมีการซื้อขายทางระบบอิเล็กทรอนิก ปรับตัวขึ้นในช่วงเช้านี้ โดยได้รับปัจจัยหนุนจากแรงซื้อชดเชย อย่างไรก็ตาม คาดว่าแรงบวกอาจจะถูกสกัดไว้เนื่องจากนักลงทุนยังคงวิตกกังวลเกี่ยวกับภาวะน้ำมันล้นตลาด
21 ม.ค. 2559

สัญญาน้ำมันดิบ WTI ซึ่งมีการซื้อขายทางระบบอิเล็กทรอนิก ปรับตัวขึ้นในช่วงเช้านี้ โดยได้รับปัจจัยหนุนจากแรงซื้อชดเชย อย่างไรก็ตาม คาดว่าแรงบวกอาจจะถูกสกัดไว้เนื่องจากนักลงทุนยังคงวิตกกังวลเกี่ยวกับภาวะน้ำมันล้นตลาด
เมื่อเวลาประมาณ 10.40 น.ตามเวลาไทยในวันนี้ สัญญาน้ำมันดิบ WTI เดือนมี.ค. ปรับขึ้น 25 เซนต์ สู่ระดับ 28.60 ดอลลาร์/บาร์เรล
นักลงทุนจับตาดูรายงานสต็อกน้ำมันดิบประจำสัปดาห์อย่างเป็นทางการของสหรัฐ โดยสำนักงานสารสนเทศด้านพลังงานรัฐบาลสหรัฐ (EIA) จะเปิดเผยข้อมูลดังกล่าวในวันนี้ เวลา 23.00 น.ตามเวลาไทย
ผลสำรวจของนักวิเคราะห์ซึ่งจัดทำโดย Platts ระบุว่า นักวิเคราะห์ส่วนใหญ่คาดการณ์ว่าสต็อกน้ำมันดิบของสหรัฐจะเพิ่มขึ้น 2.9 ล้านบาร์เรล ในรอบสัปดาห์ที่สิ้นสุดวันที่ 15 ม.ค.